钦定古今图书集成/理学汇编/经籍典/第079卷 > 宋朱子大全集 > 《揲蓍说》
## 钦定古今图书集成/理学汇编/经籍典/第079卷 > 宋朱子大全集 > 《揲蓍说》

“蓍，凡四十有九，信手中分，各置一手，以象两仪，而挂
右手一策于左手小指之间，以象三才；遂以四揲左
手之策以象四时，而归其馀数于左手第四指间，以
象闰；又以四揲右手之策，而再归其馀数于左手第
三指间，以象再闰，是谓一变。其挂扐之数不五则九，
一变之后，除前馀数，复合其见存之策，或四十或四”
十四，分挂揲归如前法，是谓“再变。”其挂扐者不四则
八。再变之后，除前两次馀数，复合其见存之策，或四
十，或三十六，或三十二，分挂揲归如前法，是谓“三变。”
其挂扐者如再变例。三变既毕，乃合三变，视其挂扐
之奇偶，以分所遇阴阳之老少，是为一爻。右三奇为
老阳者凡十有二，《挂扐》之数十有三，除初挂之一为
十有二，以四约而三分之，为一者三，一奇象圆而围
三，故三一之中各复有三，而积三三之数则为九，过
揲之数三十有六，以四约之亦得九焉，即四象太阳
居一含九之数也。右两奇一偶，以偶为主为少阴者
凡二十有八，挂扐之数十有七，除初挂之一为十有
六，以四约而三分之为一者二，为二者一。一奇象圆
而用其全，故二一之中各复有三；二偶象方而用其
半，故一二之中复有二焉。而积二三一二之数则为
八，过揲之数三十有二，以四约之亦得八焉，即四象
少阴居二含八之数也。右两偶一奇，以奇为主为少
阳者凡二十，挂扐之数二十有一，除初挂之一为二
十，以四约而三分之，为二者二，为一者一，二偶象方
而用其半，故二二之中各复有二；一奇象圆而用其
全，故一一之中复有三焉。而积二二一三之数则为
七，过揲之数二十有八，以四约之亦得七焉，即四象
少阳居三含七之数也。右三偶为老阴者四挂扐数
二十有五，除初挂之一为二十有四，以四“约而三分
之为二者三，二偶象方而用其半，故三二之中各复
有二，而积三二之数则为六，过揲之数亦二十有四，
以四约之亦得六焉，即四象太阴居四含六之数也。”
凡此四者，皆以三变皆挂之法得之，盖《经》曰“再扐而
后挂”，又曰“四营而成易”，其指甚明。《注》疏虽不详说，然
刘禹锡所记僧一行、毕中和、顾彖之说，亦已备矣。近
世诸儒乃有前一变独挂，后二变不挂之说，考之于
经，乃为六扐而后挂，不应五岁再闰之义。且后两变
又止三营，盖已误矣。且用旧法，则三变之中，又以前
一变为奇，后二变为偶。奇故其馀五九，偶故其馀四
八。馀五九者，五三而九一，亦围三径一之义也。四八
者，四八皆二其四，三其十二者为老阳。挂扐过揲之
数皆六其四，两其十二者为老阴。自老阳之挂扐而
增一四则是四其四也，一其十二而又进一四也。自
其过揲者而损一四则是八其四也，三其十二而损
一四也，此所谓“少阴”者也。自老阴之挂扐而损一四，
则是五其四也，两其十二而去一四也。自其过揲而
增一四，则是七其四也，两其十二而进一四也，此所
谓“少阳”者也。二老者，阴阳之极也。二极之间，相距之
数凡十有二而三分之。自阳之极而进其挂扐，退其
过揲，各至于三之一，则为少阴。自阴之极而退其挂
扐，进其过揲，亦围四用半之义也。三变之后，老者阳
饶而阴乏，少者阳少而阴多，亦皆有自然之法象焉。
若用近世之法，则三变之馀，皆为围三径一之义，而
无复奇偶之分。三变之后，为老阳少阴者皆二十七，
为少阳者九，为老阴者一，又皆参差不齐，而无复自
然之法象。此足以见其说之误矣。至于阴阳老少之
所以然者，则请复得而通论之。盖四十九策，除初挂
之一而为四十八，以四约之为十二，以十二约之为
四，故其《揲》之一变也，“挂扐之数一其四者为奇，两其
四者为偶。”其“三变也，挂扐之数三其四，一其十二，而
过揲之数九。各至于三之一则为老阳。”老阳居一而
含九，故其挂扐十二为最少，而过揲三十六为最多。
少阴居二而含八，故其挂扐十六为次少，而过揲三
“十二为次多。少阳居三而含七，故其挂扐二十为稍
多，而过揲二十八为稍少。老阴居四而含六，故其挂
扐二十四为极多，而过揲亦二十四为极少。盖阳奇
而阴偶，是以挂扐之数，老阳极少，老阴极多，而二少
者，一进一退，交于中焉，此其以少为贵”者也。“阳实而
阴虚，是以过揲之数，老阳极多，老阴”极少，而二少者亦一进一退而交于中焉，此其以多为贵者也。凡此
不唯阴之与阳既为二物而迭为消长，而其一物之
中，此二端者，又各自为一物而迭为消长，其相与低
昂如权衡，其相与判合如符契，固有非人之私智所
能取舍而有无者，而况《挂》《扐》之数乃七八九六之原，
而《过揲》之数乃七八九、六之委，其势又有轻重之不
同。而或者乃欲废置挂扐，而独以过揲之数为断，则
是舍本而取末，去约以就烦，而不知其不可也，岂不
误哉！